钦定古今图书集成/明伦汇编/氏族典/第342卷 > 刘和
## 钦定古今图书集成/明伦汇编/氏族典/第342卷 > 刘和

按《名山藏本行记》：“和，庐陵人。父行贾溺死于池州，和
年十三，恸哭呕血，母解譬之。自后行贾往来，过父溺
处，辄悲愤不食，设酒肴江浒，号而招焉，同舟之人皆
为堕泪，每食甘美，必怀归奉母。后客九江，闻母丧，弃
赀奔归，家益贫。母没，葬玉华山，庐墓其处，朝夕哭奠，
皆织屦易之。和动效古人，不恤讥讪，自号耐辱居士。”
其后老而益贫。乡人莫知重也。